Hilary Knight

Hilary Atwood Knight (født 12. juli 1989) er en amerikansk profesjonell ishockeyspiller som er kaptein for Seattle Torrent i Professional Women's Hockey League (PWHL). Hun er også kaptein for USAs kvinnelandslag i ishockey. Hun har tidligere spilt for Boston Fleet i PWHL, Boston Blades og Montréal Canadiennes i Canadian Women's Hockey League (CWHL), Boston Pride i National Women's Hockey League  (NWHL) og Professional Women's Hockey Players Association (PWHPA).

Hun regnes som en av de største og mest meritterte spillerne i kvinnehockeyens historie og har satt en rekke rekorder, samtidig som hun har vært en dominerende kraft både internasjonalt og profesjonelt i nesten to tiår. Knight spilte collegehockey ved University of Wisconsin fra 2007 til 2012. Der vant hun to NCAA-mesterskap (2009 og 2011), ble kåret til MVP i NCAA-turneringen i 2011 og ble programmets mestscorende spiller gjennom tidene med 143 mål og 262 poeng. Hennes 143 karrieremål er flest av både kvinnelige og mannlige spillere i universitetets historie. Hun ble kåret til WCHA Offensive Player of the Year tre ganger og ble tatt ut på All-American First Team.

Som profesjonell spiller vant hun den første Isobel Cup med Boston Pride i NWHL i 2016, to to Clarkson Cup-titteler med Boston Blades, og har vært blant toppscorerne i flere ligaer gjennom sin tid med Boston Blades og Les Canadiennes de Montréal i CWHL, samt Boston Fleet i PWHL. I PWHL-sesongen 2024/25 var hun en av ligaens poengkonger med 29 poeng og ble finalist til både PWHL Forward of the Year og Billie Jean King MVP Award. Knight har vært kaptein for både Team USA (siden 2023) og Boston Fleet (2024–2025), før hun i 2025 ble den første spilleren og kapteinen for ekspansjonslaget Seattle Torrent. Hun ble også kåret som beste kvinnelige ishockeyspiller (IIHF Player of the Year) i 2023.

Internasjonalt har hun representert USA siden 2007 og landslagskaptein siden 2023. Hun har deltatt i femten verdensmesterskapet for kvinner og vunnet ti VM-gull – flest av noen hockeyspiller noensinne. Hun innehar VM-rekordene for mål, assists og poeng

Hun deltok i fem Vinter-OL (2010, 2014, 2018, 2022 og 2026) og femdobbel olympisk medaljevinner med gull i 2018 og 2026, samt sølv i 2010, 2014 og 2022. Hun var flaggbærer under avslutningsseremonien i vinter-OL 2026. I 2023 ble hun den første spilleren i historien til IIHF-VM for kvinner som passerte 100 karrierepoeng, og hun ble tildelt den aller første IIHF Female Player of the Year-prisen. Hun har mottatt flere MVP-utmerkelser i mesterskap, blant annet under VM i 2015 og 2016, der hun også var toppscorer.

Utenfor isen har Knight vært en tydelig forkjemper for likestilling og bærekraft i profesjonell kvinnehockey. Hun spilte en sentral rolle i etableringen av spillerorganisasjonen Professional Women’s Hockey Players Association og opprettelsen av ligaen PWHL. Hun har mottatt USA Hockey Bob Allen Women’s Player of the Year-prisen tre ganger (2014, 2022, 2025) og ble inkludert på Forbes’ «30 Under 30»-liste i 2018.

 Meritter 

 Klubb 
 Meritt År NCAA Mester 2008/09 Patty Kazmaier Award-finalist 2008/09, 2010/11, 2011/12 Canadian Women's Hockey League (CWHL) Clarkson Cup-mester 2012/13, 2014/15 Sesongens mest verdifulle spiller (MVP) 2012/13 Sesongens beste løper 2012/13 Første all-star lag 2012/13 Første all-star lag 2012/13 National Women's Hockey League (NWHL) Isobel Cup-mester 2015/16 Seriemester i NWHL 2015/16, 2016/17 NWHL all-star kamp 2015/16, 2016/17 Toppscorer i grunnserien 2015/16 Flest mål i grunnserien 2015/16 Flest assist i grunnserien 2015/16

 Landslag 
 Meritt År  15px OL-gull 2018 15px OL-sølv 2010, 2014, 2022 15px VM-gull 2008, 2009, 2011, 2013, 2015, 2016, 2017, 2019, 2023 15px VM-sølv 2007, 2012, 2021, 2022 All-star lag ved OL 2014 Mest verdifulle spiller (MVP) ved VM 2015, 2016 IIHF-direktoratets prisfor beste løper ved VM 2015, 2016 Media All-star lag ved VM 2011, 2015, 2016, 2019 En av lagets tre beste spillere i VM 2009, 2015, 2019, 2021, 2022 Toppscorer ved VM 2011, 2015, 2016, 2019 Flest mål ved VM 2009, 2011, 2015, 2016, 2019 Flest assist ved VM 2011 Best pluss/minus-statistikk ved VM 2011, 2016

IIHF
 Meritt År IIHF IIHF Player of the Year 2023

 Referanser 

 Eksterne lenker 



Kategori:Ishockeyspillere fra USA
Kategori:Olympiske mestere for USA
Kategori:Olympiske sølvmedaljevinnere for USA
Kategori:Medaljevinnere under Vinter-OL 2010
Kategori:Deltakere for USA under Vinter-OL 2010
Kategori:Ishockeyspillere under Vinter-OL 2010
Kategori:Medaljevinnere under Vinter-OL 2014
Kategori:Deltakere for USA under Vinter-OL 2014
Kategori:Ishockeyspillere under Vinter-OL 2014
Kategori:Deltakere for USA under Vinter-OL 2018
Kategori:Ishockeyspillere under Vinter-OL 2018
Kategori:Medaljevinnere under Vinter-OL 2018
Kategori:Medaljevinnere under Vinter-OL 2022
Kategori:Deltakere for USA under Vinter-OL 2022
Kategori:Ishockeyspillere under Vinter-OL 2022
Kategori:Olympiske medaljevinnere i ishockey